CELEX: 62019CN0410
Language: da
Date: 2019-05-27 00:00:00
Title: Sag C-410/19: Anmodning om præjudiciel afgørelse indgivet af Supreme Court of the United Kingdom (Det Forenede Kongerige) den 27. maj 2019 — The Software Incubator Ltd mod Computer Associates (UK) Ltd

29.7.2019   
            
            
               DA
            
            
               Den Europæiske Unions Tidende
            
            
               C 255/27
            
         
      Anmodning om præjudiciel afgørelse indgivet af Supreme Court of the United Kingdom (Det Forenede Kongerige) den 27. maj 2019 — The Software Incubator Ltd mod Computer Associates (UK) Ltd
      (Sag C-410/19)
      (2019/C 255/36)
      Processprog: engelsk
      
         Den forelæggende ret
      
      Supreme Court of the United Kingdom
      
         Parter i hovedsagen
      
      
         Appellant: The Software Incubator Ltd
      
         Indstævnt: Computer Associates (UK) Ltd
      
         Præjudicielle spørgsmål
      
      
                  1)
               
               
                  Når en kopi af computersoftware leveres til en agenturgivers kunder elektronisk og ikke på et fysisk medium, udgør den da »varer« i den forstand, [org. s. 8] hvori udtrykket er anvendt i definitionen af en selvstændig handelsagent i artikel 1, stk. 2, i Rådets direktiv 86/653/EØF af december 1986 om samordning af medlemsstaternes lovgivning om selvstændige handelsagenter (1) (herefter »direktivet«)?
               
            
                  2)
               
               
                  Når computersoftware leveres til en agenturgivers kunder ved tildeling til kunden af en tidsubegrænset licens til at anvende en kopi af computersoftwaren, udgør dette da »salg af varer« i den forstand, hvori udtrykket er anvendt i definitionen af handelsagent i direktivets artikel 1, stk. 2?
               
            
         (1)  EFT 1986, L 382, s. 1.